Nigerië rou na vliegtuigongelukPresident Goodluck Jonathan van Nigerië het drie dae van rou verklaar na gister se vliegtuigongeluk in Lagos, Nigerië, waarin minstens 153 mense omgekom het. ŉ Vliegtuig het Sondagmiddag teen ŉ dubbelverdieping-gebou gebots, ná dit glo ŉ kragdraad getref het. Die vliegtuig het daarna aan die brand geslaan. Die owerheid het gesê daar was ook ongevalle op die grond. President Jonathan het al sy openbare afsprake vir vandag gekanselleer. Sy kantoor het ‘n verklaring uitgereik oor die drie dae van rou en opdrag gegee dat die Nigeriese vlag vir die drie dae halfstok sal hang. Die president het ook gesê dat ‘n deeglike ondersoek na die voorval gedoen moet word.